GiliGold/VAD_KnessetCorpus huggingface dataset:
דני נוה:
 כל פעם אנחנו מחברים איש מקצוע רלוונטי כדי לתת מענה רציף עם שאר השותפים שלנו
דני נוה:
 אז הנושא הזה של לשכת התעסוקה כדי ליצור רצף של סדר יום מובנה לבני הנוער מתוך הנחה שכשעסוקים ויש סדר יום מובנה אז אנחנו פחות עסוקים בהתנהגויות סיכוניות או מפתחים כאלה
דני נוה:
 אז זה באמת משהו שכן יהיה בהמשך להתחבר מבחינתנו גם ללשכת התעסוקה
דני נוה:
 אנחנו מבינים מהשטח שיש המון בני נוער שהם בדיוק על התפר הזה של לימודים, בגרויות, צבא
דני נוה:
 ויש להם יותר מידי זמן פנוי
דני נוה:
 יכול להיות מאוד רלוונטי בשבילם לצאת לתעסוקה
דני נוה:
      בבתי המלון, שזה משהו שנכון גם למטה יהודה
דני נוה:
 מה שאנחנו עושים לצמצם את הפער הזה של התנהגויות סיכוניות אז אנחנו מקימים סיירות הורים בתוך בתי המלון
דני נוה:
 סיירות ההורים מאוד רלוונטיות
דני נוה:
 אחד, הם נמצאים שם ויש להם זמן והם יכולים להיות מאוד רלוונטיים בתוך בתי המלון
דני נוה:
 לגייס אותם, לתת להם הרגשה שהם שותפים והם חיוניים לשמירה על המרקם הקהילתי
דני נוה:
 מדריכי מוגנות שאנחנו מפעילים בתוך בתי המלון
דני נוה:
 יש לנו נציגים עובדים שכל העיסוק שלהם זה להסתובב, ליצור קשר רציף עם בני הנוער
דני נוה:
 לאתר תופעות סיכוניות כאלה ואחרות
דני נוה:
 וכ-follow up אנחנו נסגור מעגל עם האנשים הרלוונטיים
דני נוה:
 יש בבתי המלון גם משרד הבריאות וחינוך ורווחה
דני נוה:
 ומדריכי המוגנות נותנים מענה לעניין הזה
דני נוה:
      דבר נוסף שאנחנו מזהים זה גם הורים
דני נוה:
 אנחנו רואים שפחות יש minded לבני הנוער, למה הם יכולים לפתח בהמשך מבחינת התנהגויות סיכוניות
דני נוה:
 אז גם שם אנחנו עוסקים בהסברה
דני נוה:
 ולחבר ולתת להם כלים איך לקחת אחריות על בני הנוער
דני נוה:
 זה מה שאנחנו עושים
דני נוה:
 זהו, תודה
יצחק פינדרוס:
 אני רוצה להתקדם לסיום, אז אבקש מהדבורים הבאים לקצר
יצחק פינדרוס:
 משרד הפנים, רשות האוכלוסין? יש בעיה בשמע
יצחק פינדרוס:
 משרד התרבות, גלית והבה שאשו
גלית והבה שאשו:
שלום, אני גלית והבה שאשו, ראשת מנהל תרבות ואומנויות במשרד התרבות והספורט
גלית והבה שאשו:
 אנחנו ב-11 באוקטובר, ארבעה ימים אחרי, הזרמנו לרשויות המקומיות, בדגש על אותן רשויות - - -
יצחק פינדרוס:
עוד פעם, כשאת אומרת רשויות, הרשויות המפונות או הרשויות - - -
גלית והבה שאשו:
כלל הרשויות במדינת ישראל, בדגש על אותן רשויות שבעצם היו 0 עד 4 בהתחלה ואחר כך 0 עד 7
גלית והבה שאשו:
 10 מיליון שקלים לפעילות הפגה בתרבות ובספורט ובכללם גם הרשויות הקולטות וגם הרשויות המפונות
גלית והבה שאשו:
 אנחנו עשינו לאורך כל הדרך בעצם שתי פעולות משולבות
גלית והבה שאשו:
 פעולה אחת זה להתמקד ברשויות המפונות ולהזרים להם תקציבים בכמה אמצעים
גלית והבה שאשו:
 בין אם זה בתקנות ייעודיות לרשויות המקומיות, פעולות הפגה בתרבות ובספורט, ובין אם זה בשתי תוכניות ליבה באמצעות החברה למתנ"סים: תוכנית אחת בשם "בלב אחד" שתוקצבה ב-5 מיליון שקלים ובעצם נתנה מענה לאותם 300 מתקנים שבהם מפוזרות ומפוזרים המפונים
שקלים:
סליחה שאני קוטע אותך, זה בנפרד מאותם 10 מיליון
גלית והבה שאשו:
בנפרד מאותם 10 מיליון
גלית והבה שאשו:
 המשרד שלנו, כחלק מהמאמץ המלחמתי, הצקה למעלה מ-200 מיליון שקלים, הן לגופי התרבות, הן ליוצרים והן כמובן לרשויות המקומיות גם הקולטות וגם המפונות
גלית והבה שאשו:
 בתוכנית "בלב אחד" אנחנו נתנו למטה יהודה הקצאה עד כה של 52,000 שקלים, אנחנו מקווים להגיע עד 100,000 שקלים עד סוף החודש הזה על מנת לתת פעולות הפגה ובכללם לילדות, לילדים, לבנות ובני הנוער ולמגוון האוכלוסייה
גלית והבה שאשו:
 יש גם אוכלוסייה דתית וחרדית שגם לה אנחנו מקפידים לתת מענים
גלית והבה שאשו:
 כולם, וגם האוכלוסייה הערבית מקבלת מענים, כי ישנן גם רשויות ערביות שהן מפונות
גלית והבה שאשו:
 היו 16 רשויות שפונו בשתי החלטות ממשלה
יצחק פינדרוס:
יש לכם סגן שר מאוד אקטיבי
גלית והבה שאשו:
"משב רוח" ו-"מרחק בטוח", שתי ההחלטות בעצם שעל פיהן אנחנו ידענו לתקצב
גלית והבה שאשו:
 מעבר לכך, השבוע האחרון אנחנו השקנו תוכנית ב-15 מיליון שקלים, שקוראים לה "משיב הרוח" ו-"מוריד הגשם" גשמי ברכה של תרבות
גלית והבה שאשו:
 "משיב הרוח" בעצם מספקת מענים בראש ובראשונה לרשויות המפונות
גלית והבה שאשו:
 אם אני סוכמת את מה שהרשויות המפונות קיבלו עד כה
יצחק פינדרוס:
השם נבחר כמו "חרבות ברזל"?
גלית והבה שאשו:
השם נבחר כי אני, לא רואים עליי, אבל אני מקפידה להתפלל
גלית והבה שאשו:
 הכול בסדר
גלית והבה שאשו:
 לפעמים מה שנראה לעין לא תמיד נראה כמו מה שנעשה בפנים
יצחק פינדרוס:
לא, ממש זה לא בא משם השאלה הזאת
גלית והבה שאשו:
בסדר גמור
גלית והבה שאשו:
 אם אני סוכמת את מה שאנחנו בעצם נתנו לרשויות המפונות עד כה, ועוד ידו של השר שלנו נטויה, כי הוא מאוד פרו אקטיבי, הוא משתתף איתנו פעמיים בשבוע ואומר עוד תוכניות ועוד תוכניות
גלית והבה שאשו:
 כמובן שאנחנו נותנים מענים ליוצרות וליוצרים שהם מהמקומות המפונים
גלית והבה שאשו:
 זאת אומרת שאם לפי ההקצאות שלנו אומן שהוא לא מקו העימות, עד חמישה מופעים עושה בתוכנית, כי אנחנו רוצים לתת לאלף פרחים לפרוח מבחינת היוצרות והיוצרים
גלית והבה שאשו:
 אומנים שהם מקווי העימות מקבלים פי שתיים, על מנת לתת להם את האפשרות
גלית והבה שאשו:
 אגב, אנחנו גם תומכות ותומכים בגופי התרבות שלצערנו ולצערם, אם זה יד מרדכי ואם זה הגלריה בבארי, לא מעט גופי תרבות שניזוקו גם מהצפון וגם מהדרום
שקלים:
ישנם כאלה שהם מתנדבים או כל מיני אומנים שונים?
גלית והבה שאשו:
היוצרות והיוצרים מתנדבים
גלית והבה שאשו:
 אבל אנחנו שומה עלינו כמדינה - - -
שקלים:
לא היוצרים, אני מדבר על האומנים
גלית והבה שאשו:
אז על זה אני מדברת
גלית והבה שאשו:
 שומה עלינו כמדינה לתת להם מענים
גלית והבה שאשו:
 הם התנדבו מספיק
גלית והבה שאשו:
 אנחנו צריכים לדאוג להם לפרנסה
גלית והבה שאשו:
 כמו שדיברת קודם, לדאוג להם לפרנסה
גלית והבה שאשו:
 וכך אנחנו דואגים להם
גלית והבה שאשו:
 אמנם זה תעריפוני שעת חירום, כולנו מבינים שאנחנו צריכים כולנו לשאת בעול
גלית והבה שאשו:
 אבל אנחנו כן נותנים להם מענים
גלית והבה שאשו:
 השבוע גם השקנו את הקרן לאומניות ואומנים
גלית והבה שאשו:
 סיוע מיוחד לאומניות ואומנים במצוקה
גלית והבה שאשו:
 אנחנו עומדים בקשר עם אנשי התרבות כמובן גם במטה יהודה וגם נציגות ונציגים של המפונות והמפונים
גלית והבה שאשו:
      ולא אמרנו בכך די, אנחנו כולנו מבינות ומבינים שצריך לתת גם מפגשים בנושא מורשת וגם מפגשים וגם פעילויות נוספות
גלית והבה שאשו:
 ואנחנו כל הזמן בפעילות מתמדת
גלית והבה שאשו:
 עשינו כל כמה זמן, כל שבוע, כל כמה ימים, משיקים תוכניות חדשות
גלית והבה שאשו:
 ואנחנו יודעים שבעצם בעת הזו התרבות והספורט הם החמצן הרוחני של האנשים האלה
גלית והבה שאשו:
 ואם מדובר בבנות ובני נוער מפורקים, כי הם מפורקים
גלית והבה שאשו:
 המפונות והמפונים מפורקים
גלית והבה שאשו:
 אנחנו צריכים לחבור יחד כמשרדי ממשלה ולעבוד יחד באיגום משאבים נכון
גלית והבה שאשו:
 ולכן החברה למתנ"סים שהיא בעצם זרוע ביצוע גם של משרד החינוך וגם של משרדים אחרים, לקחנו, כמובן שהיא זכתה במכרז עבורנו
גלית והבה שאשו:
 לקחנו אותה כגורם מאגם כדי לדעת אם מישהו נותן פעילות לגיל הרך, אנחנו באותו יום ניתן לבנות ובני הנוער, למבוגרים, לגיל השלישי
גלית והבה שאשו:
 עושים הכול, אבל צריך בוודאי לעשות עוד ונעשה עוד
שקלים:
יש אפשרות, האם נגיד נעשתה איזה שהיא פנייה למשל לכל מיני ספורטאים מצטיינים, אלופים או מדליסטים אולימפיים שבאמת, הרי הם גם עושים הרבה, במהלך הזמן הרבה מאוד הרצאות של העצמה, של הצלחה וכו'
גלית והבה שאשו:
נכון
גלית והבה שאשו:
 זה בדיוק נעשה
שקלים:
האם הם גם לוקחים חלק?
גלית והבה שאשו:
הם לקחו חלק ולוקחים חלק
גלית והבה שאשו:
 אנחנו עשינו התקשרות עם התאחדות בתי הספר והיא בעצם זו שסיפקה את כל המענים מבחינת הספורט וגם פעולות הפגה בספורט ובכללם זומים על כל מיני משפיענים
גלית והבה שאשו:
 כי אנחנו יודעים שבנות ובני הנוער במיוחד, אבל לא רק, מסתכלים על הספורטאים וגם על אנשי התרבות שלנו כ-role model
גלית והבה שאשו:
 ככאלה שהם מסתכלים עליהם ולומדים מהם ורוצים לקבל מהם את אותה נחמה בעת הזו, שהיא באמת עת מאוד מאוד קשה
גלית והבה שאשו:
      מה שאני מבקשת שהרשויות ימצו את הכספים
גלית והבה שאשו:
 אנחנו לא רוצים להחזיר אגורה, אגורה
קריאה:
הקולטות?
גלית והבה שאשו:
כן, הקולטות
גלית והבה שאשו:
 אנחנו אגורה לא רוצים להחזיר למשרד האוצר, ממש לא
גלית והבה שאשו:
 ולכן אני ממש מבקשת
גלית והבה שאשו:
 הבוקר אני התחלתי להרים טלפונים לראשי הערים
גלית והבה שאשו:
 שלחנו להם, החברה למתנ"סים שלחה להם את ההסכמים כדי שהתוכנית "משיב הרוח" תתקדם
גלית והבה שאשו:
 ממש אני מבקשת לקרוא מפה, אנא נצלו את הכספים
גלית והבה שאשו:
 הכספים האלה מיועדים לתושבות והתושבים שלנו
גלית והבה שאשו:
 וזה מים, זה מים חיים
גלית והבה שאשו:
 התרבות, המורשת והספורט הם מים חיים בעת הזאת לחיזוק החוסן הלאומי שלנו
יצחק פינדרוס:
תודה, תודה רבה
יצחק פינדרוס:
 משרד הרווחה, כן
יצחק פינדרוס:
 מיד אחר כך החברה למתנ"סים ואנחנו מתכנסים לסיום
אפרת אדרי שרעבי:
שמי אפשרת אדרי שרעבי ואני ממחוז ירושלים של משרד הרווחה
אפרת אדרי שרעבי:
 למעשה בכל המלונות ברחבי המדינה אנחנו היינו שם ממש כמעט מהיום הראשון
אפרת אדרי שרעבי:
 ואחרי שסיימנו או שעזרנו בכל מה שקשור לצרכים החומריים, בתקציבים גמישים, לביגוד, להנעלה, מעבר לסיפור של התרומות, אז אנחנו עברנו לעשות מיפוי בכל המלונות מבחינת גילאים וצרכים
אפרת אדרי שרעבי:
 כל מלון שהיה בו לפחות 15-20 ותיקים אז בנינו שם איזה שהוא מרכז יום בפורמט שאנחנו מכירים של מרכזי יום בקהילה
אפרת אדרי שרעבי:
 לאחרונה יש קרוב ליותר מ-40 מועדוניות לילדים בגיל יסודי מ-6 עד 12 שפועלים
אפרת אדרי שרעבי:
 ואנחנו בכל מקום שהוא לפחות 20 ילדים בטווח הגילאים הזה אנחנו נקים שם מועדונית, שזה בפורמט שמתקיים בשגרה
אפרת אדרי שרעבי:
 שזה בשעות אחר הצוהריים, אחרי שחוזרים מבית הספר
אפרת אדרי שרעבי:
 יש שם פעילות של הכנת שיעורי בית, של העשרה, סביב חגים
אפרת אדרי שרעבי:
 עד 17:00-18:00
אפרת אדרי שרעבי:
      כל מה שקשור לנוער זיהינו כחולייה מאוד מורכבת
אפרת אדרי שרעבי:
 מכיוון שגם כשמדובר במיטב הנוער של מדינת ישראל, בתקופה הזאת כשיש כל כך הרבה שעמום וטראומה ולא יודעים איפה לפזר את התסכול זה יוצא במקומות שהם פחות רצויים
אפרת אדרי שרעבי:
 אז זיהינו כן שימוש יתר באלכוהול וכן ונדליזם ושוטטות ונתנו לזה מענה גם באמצעים שלנו וגם באמצעות העמותות שאנחנו עובדים איתן בשגרה
אפרת אדרי שרעבי:
 בכל מקום שיש ריכוז של בני נוער ובמטה יהודה רואים את זה מאוד מאוד יפה, אז אנחנו נותנים מענה גם עד 1:00 כדי שבשעות שנוער רגיל להיות ער, אז לפחות זה יהיה ערנות מונחית ולא ערנות לא מובחנת נקרא לזה ככה
אפרת אדרי שרעבי:
      בגדול, משרד הרווחה תקנן 80 תקנים תוספתיים לכל הרשויות כמעט, במיוחד לאלה שקלטו מפונים, כדי שתהיה תוספת תקינה לטפל במפונים גם במלונות
אפרת אדרי שרעבי:
 זה מעבר לתקינה שאנחנו תקננו את עצמנו בעובדים זמניים של מיקור חוץ של עובדים סוציאליים כדי לתת כוח למלונות לסייע בטיפול במפונים
אפרת אדרי שרעבי:
      גם בתחום התעסוקה אנחנו מנסים לעזור, כיוון שאנחנו מבינים שלשבת בלובי כל היום ו-"לגז'דר" זה לא הדבר הנכון
אפרת אדרי שרעבי:
 אנחנו כן מנסים לעזור לאנשים לעזור לעצמם וזו כרגע גולת הכותרת
אפרת אדרי שרעבי:
 בהתחלה היינו עדים לסיטואציות שבהן אנשים יושבים ורק מבקשים מה שהם צריכים
אפרת אדרי שרעבי:
 הם לא קמים לעשות את זה למען עצמם
אפרת אדרי שרעבי:
 זו לא מציאות נכונה להיות במקום הפאסיבי ובמקום שרק מקבל
אפרת אדרי שרעבי:
 אנחנו כן רוצים שאנשים יקומו ואם חסר טיטולים אז הם ילכו לקנות אותם במכולת
אפרת אדרי שרעבי:
 ואם חסר להם כל דבר אחר, לדוגמה גרביים, אז הם לא יישבו ויבקשו ויצפו שזה יגיע אליהם לספה בלובי, אלא יקומו ויעשו למען עצמם
אפרת אדרי שרעבי:
 אז אנחנו במקום יותר טוב
אפרת אדרי שרעבי:
      זה נכון שאנשים בתקופה הזאת מחפשים עבודות זמניות, שאנחנו גם מנסים במרכזי התעסוקה שאנחנו מפעילים לאוכלוסיות רווחה, למרות שמה שיש במפונים זה לא אוכלוסיות רווחה
אפרת אדרי שרעבי:
 זה רווחה מצבית נקרא לזה כך
אפרת אדרי שרעבי:
 אז זה נכון, הם יותר מעדיפים עבודות זמניות, עבודות פשוטות
אפרת אדרי שרעבי:
 לא כאלה שצריכים הרבה להתאמץ בשבילם וגם לא כאלה שיש להם אופק תעסוקתי צופה פני עתיד
אפרת אדרי שרעבי:
      בכל אופן, אנחנו לגמרי נמצאים שם עדיין בפילוח
אפרת אדרי שרעבי:
 אם יש צורך גם בשעות הפנאי וגם בהיבטים של רווחה, צרכים מיוחדים
אפרת אדרי שרעבי:
 יש הרבה משפחות שהיו להם צרכים מיוחדים והתפנו איתם, שזה אירוע בפני עצמו
אפרת אדרי שרעבי:
 כי אם לנו קשה במצב החריג הזה אז לאנשים עם צרכים מיוחדים קשה שבעתיים
אפרת אדרי שרעבי:
 ולהישאר במלון של 9, 10, 15 מטרים עם ילד עם צרכים מיוחדים זה אירוע שהוא לא נסבל
אפרת אדרי שרעבי:
 אז אנחנו מכירים את המורכבויות ומכירים את המצוקות וגם מנסים לתת גם להם מענה
אפרת אדרי שרעבי:
 אם זה באמצעות סומכות שמגיעות למלונות וקצת מפנות את המשפחות ונותנות להם כלים
אפרת אדרי שרעבי:
 ואם זה באמצעות המסגרות הקיימות בעיר הקולטות שקלטו גם ילדים במעונות יום שיקומיים ובכל מיני מרכזי יום ומרכזי תעסוקה לאנשים עם מוגלות
אפרת אדרי שרעבי:
      ועדיין, זו סיטואציה מאוד מסובכת, מאוד מורכבת
אפרת אדרי שרעבי:
 ואני מזמינה כל מי שאנחנו ככה לפעמים מפספסים
אפרת אדרי שרעבי:
 הנה, פנתה אליי פה מישהי משהו לגבי הצפון
אפרת אדרי שרעבי:
 אנחנו בודקים כל דבר ומנסים לדייק כל הזמן את המענים שלנו ולהיות יותר טובים מהיום של אתמול
יצחק פינדרוס:
לפני שאני אתן עוד פעם למועצה אזורית מטה יהודה, רוני
יצחק פינדרוס:
 החברה למתנ"סים
גלעד ויטנברג:
בוקר טוב, שמי גלעד ויטנברג, אני סגן מנהל מחוז ירושלים בחברה למתנ"סים
גלעד ויטנברג:
 ככה באמת מתחילת באמת האירוע, חברת המתנ"סים פועלת היום מדן ועד אילת בעצם במתן מענה למפונים במתקנים, ב-300 המתקנים שיש כיום
גלעד ויטנברג:
 חשוב לומר שאנחנו גם זרוע ביצוע של משרדי הממשלה, כמו שהוזכר פה: משרד התרבות והספורט, כמובן משרד החינוך, משרדים נוספים, משרד הבריאות וכו'
גלעד ויטנברג:
 בעצם היתרון הוא שגם העבודה, גם החלק המוניציפלי וגם החלק כמובן הממשלתי זה בעצם הכרה עד רמת הפרט בתוך המנהלים הקהילתיים והמרכזים הקהילתיים
גלעד ויטנברג:
 אני יכול להגיד שבעצם כל מרכז קהילתי היום מוצמד למלון קולט, כדי לתת לו מענים מציוד, דרך אפילו קופה קטנה שגויסה לכל מיני דברים בלי בירוקרטיה, שהיה מאוד מאוד חשוב
גלעד ויטנברג:
 עד כדי כמובן אירועי תרבות
גלעד ויטנברג:
      אני אגע בחוגים, שזה לב העניין כרגע
גלעד ויטנברג:
 אז ברמה הארצית, קודם כל יש תקציב של 6 מיליון שקלים ממשרד החינוך בעצם להפעלה של החוגים
גלעד ויטנברג:
 כרגע יש 170 קבוצות, שזה קרוב ל-2,600 ילדים ברמה הארצית
גלעד ויטנברג:
 ברמה של מטה יהודה, צריך להבין שבעצם מקומות שבהם אנחנו לא רגילים לפעול בשגרה, היה פה צריך לייצר איזה מהלך שהמתנ"סים יתנו מענה נרחב יותר וייכנסו למערכת יחסים כזו או אחרת עם הרשות, כדי לתת את המענים בתוך המלונות, שזו גם סביבה שאנחנו לא רגילים לעבוד בה והיא מורכבת
גלעד ויטנברג:
 אז אם זה לדוגמה ים המלח שהקמנו ממש מתנ"ס לצורך העניין, אם זה מגילות של מעלה אדומים הרשת נותנת מענה שם
גלעד ויטנברג:
 ומטה יהודה, בעצם הרשת של בית שמש התרחבה ונותנת מענה כרגע לשלושה מתקנים
גלעד ויטנברג:
 אם זה נווה אילן, קריית ענבים ומעלה החמישה
גלעד ויטנברג:
 כרגע יש 300 ילדים ב-20 קבוצות
גלעד ויטנברג:
 אני מבין שזה גם משהו שיכול להתרחב
גלעד ויטנברג:
 צריך להבין שכרגע מבחינת הצפון כרגע זה עד ה-15 בינואר התקציב ודרום זה עד שיסתיים התקציב
גלעד ויטנברג:
 אז צריך לראות אם יהיו הארכות כאלה ואחרות, אני רק שם את זה כסוגייה
גלעד ויטנברג:
      דבר נוסף חשוב ככה שנאמר פה לפני כן זה כל מה שקשור למעונות יום
גלעד ויטנברג:
 אז אנחנו בעצם מפעילים מרכזי גן
גלעד ויטנברג:
 רשת התחלה חכמה מפעיל יום שישי מעונות יום, אחד גם בנווה אילן שפועל
גלעד ויטנברג:
 אז זה משהו נוסף
יצחק פינדרוס:
הערה
יצחק פינדרוס:
 עכשיו אני אומר את זה כנציג מדינה, אני לא אוהב להציג את עצמי כנציג מדינה, כי אני מפקח על הכנסת
יצחק פינדרוס:
 הגענו לנווה אילן והבחורות שעובדות אצלך אמרו אנחנו מתנדב
יצחק פינדרוס:
 המדינה לא מממנת את זה
יצחק פינדרוס:
 כשאנחנו יודעים שמשרד החינוך אמור לממן את זה
יצחק פינדרוס:
 זה מאוד צרם
גלעד ויטנברג:
במעון? במעון עצמו?
יצחק פינדרוס:
העלו את זה שם וזה פשוט צרם
יצחק פינדרוס:
 זה צרם לנציגי משרד החינוך, זה צרם לנציגי הכנסת
יצחק פינדרוס:
 זה היה מאוד צורם
גלעד ויטנברג:
אז א' שווה בדיקה
גלעד ויטנברג:
 אני רק אגיד משהו אחד
גלעד ויטנברג:
 אנחנו משלבים גם מתנדבים בתוך המעונות כתמיכה נוספת
יצחק פינדרוס:
בסדר, זה בסדר גמור
יצחק פינדרוס:
 אבל כשמדינת ישראל עושה חוזה מול החברה למתנ"סים, מול עוד שני גופים, זה לא משנה, יש שלושה גופים הרי שמפעילים את מעונות היום
יצחק פינדרוס:
 ואז באים אנשים ואומרים רגע, אנחנו מטעם איזה שהיא עמותה מתנדבת
יצחק פינדרוס:
 זה היה מאוד מאוד צורם
גלעד ויטנברג:
אני אבדוק את זה
יצחק פינדרוס:
לא בטוח שזה, יכול להיות שזה אפילו לא שכלם
יצחק פינדרוס:
 ראיתי את העמותה השנייה שעשתה את זה, אבל זה היה מאוד צורם באותו סיור
קריאה:
זה היה במעלה החמישה
יצחק פינדרוס:
זה היה במעלה החמישה, אז סליחה, לא שלכם
יצחק פינדרוס:
 נכון, זה אותה עמותה
גלעד ויטנברג:
בסדר
גלעד ויטנברג:
 אז יכול להיות
גלעד ויטנברג:
 כי אני פשוט ראיתי את כל המשאבים שהופנו למקומות שמפעילים, זה הפתיע אותי
גלעד ויטנברג:
 אז הסוגייה האחרונה זה סיפור של נוער, גם כזרוע ביצוע של משרד החינוך
גלעד ויטנברג:
 יש 42 מרכזי נוער ברמה ארצית שנכנסים
גלעד ויטנברג:
 ואנחנו גם on top כמערכת שמגייסת משאבים מפדרציות וכו', גייסנו עוד קרוב למיליון דולר שנכנסו בעצם לעוד 42 רכזים ומתחמים שמפעילים מתחמי נוער מרכזיים
גלעד ויטנברג:
 אחד בירושלים, ים המלח וכו'
יצחק פינדרוס:
 נגב וגליל, המתחם שלכם בים המלח עובד כבר? אני יכול ללכת לשתות שם קפה? אני אקח את זה בחשבון כשישחררו אותי מפה
יצחק פינדרוס:
 רצית להוסיף משהו?
גלית והבה שאשו:
בלב תמר? תמר בלב זה בשיתוף איתנו, אגב
גלית והבה שאשו:
 גם אנחנו שם
יצחק פינדרוס:
רצית להוסיף משהו? אין בעיה
יצחק פינדרוס:
 רונית, תודה לך על הסיור
יצחק פינדרוס:
 היה באמת סיור מעלף, למדנו הרבה
יצחק פינדרוס:
 כולנו אני חושב
רונית תירוש:
כבר כמעט צוהריים טובים
רונית תירוש:
 שמי רונית עירון, אבל כולם קוראים לי רוני
רונית תירוש:
 בשגרה מנהלת את התיירות והחקלאות במטה יהודה ובחירום אמונה בעצם על מערך המפונים במועצה
רונית תירוש:
 עובדת בכפוף לרחלי, מנכ"לית המועצה
רונית תירוש:
 חשוב לי להגיד קודם כל, ואולי עם זה גם אנחנו לקראת סיום
רונית תירוש:
 לסיור הייתה חשיבות
רונית תירוש:
 חשיבות מאוד גדולה
רונית תירוש:
 אני הייתי קצת סקפטית כי הרבה אנשים ואיך נצליח לדבר ולראות ולהעלות את כל הדברים
רונית תירוש:
 ובאמת גם בהנחייתה ובליווי צמוד של אתי, אז באמת יש לזה ערך מאוד מאוד גדול
רונית תירוש:
 למדנו גם הרבה
רונית תירוש:
 היה לנו חשוב לתת לאנשים שלנו ממש לדבר
רונית תירוש:
 אם זה המלונות, אם זה נציג מכל יישוב גם במלונות שלא ביקרנו
רונית תירוש:
 וזה עשה את האפקט הנדרש, כל אחד בתחומו ובנושאים שכואבים לו
רונית תירוש:
 באמת הרבה מהדברים התקדמו לקראת פתרון
רונית תירוש:
 חלקם כבר נפתרו וזה מאוד חשוב
רונית תירוש:
      אני אגיד שבניגוד למה שנאמר פה בהתחלה, אצלנו המצב במטה יהודה זה שרוב המפונים עדיין במלונות
רונית תירוש:
 אנחנו רואים כן עזיבה הדרגתית ממלון יערים, ששם הגיעו קהילת נתיב העשרה וקהילת זיקים, שבאמת חוו את אותה שבת ארורה בצורה מאוד מאוד דרמטית וככה מעגל ראשון של מפונים
רונית תירוש:
 ממש הגיעו יחפים, כמו ששמענו בתקשורת
רונית תירוש:
 ושם זאת אומרת ככל שעבר הזמן אז המלון נותן את אותותיו
רונית תירוש:
 אני אגיד, פגשתם את מושיקו מנהל המלון, שהוא והצוות המדהים שלו עושה מעל ומעבר
רונית תירוש:
      אבל בסוף מלון לא טוב למשפחות
רונית תירוש:
 הוא מפרק משפחות, הוא מפרק קהילות
רונית תירוש:
 החשיבות של איחוד הקהילה, בזמן שאנחנו פה יש גם ביקור של משרד הפנים, שבאו ללמוד את ה-24 שעות הראשונות של הקליטה
רונית תירוש:
 חשיבות לקהילה שלמה שמתפנה למלון היא סופר חשובה
רונית תירוש:
 אנחנו רואים את האפקטים של זה אחר כך
רונית תירוש:
 ובאמת נתיב עשרה, אמנם אני לא פה בשביל לדבר בשמם, אבל קהילה שממש התפצלה לשני מלונות: בתל אביב ברויאל ביץ' וביערים
רונית תירוש:
 וזה עושה נזק לטווח ארוך
רונית תירוש:
 אנחנו כן רואים עזיבה של משפחות לאט לאט מנתיב העשרה, שמחפשים, עוד לא מדובר על פתרון כולל
רונית תירוש:
 עובדים איתם על זה ולא בטוח שהם ייקחו את זה, אבל זה שלהם
רונית תירוש:
 ודווקא מנגד את קהילת זיקים שבעצם מתאחדת לתוך המלון ולנסות להמשיך לחיות כקיבוץ בצורה זו או אחרת
רונית תירוש:
 יש לזה יתרונות, יש לזה מורכבויות
רונית תירוש:
      חשוב לי שכל היושבים פה בחדר הזה יבינו את זה
רונית תירוש:
 אתה רואה את האנשים שנשארו מאחורה, אנשים שאולי לא אזרו אומץ או אולי זה לא נכון עבורם
רונית תירוש:
 לא יודעת, כל אחד וההחלטה שלו
רונית תירוש:
 להישאר במלון זה קשה
רונית תירוש:
 זה קשה
רונית תירוש:
 מבקשים מהם להגיע לפרו-אקטיביות
רונית תירוש:
 כמו שאת אומרת, ללכת לקנות את החיתולים
רונית תירוש:
 להרבה מהם אין את הכוחות לזה וזה קשוח, במיוחד כשהם רואים את כולם לאט לאט עוזבים ופתאום כל משפחה לגופה ופתאום חברויות מתפרקות וקשרים
רונית תירוש:
 וזה מפרק את האנשים
רונית תירוש:
 אני פשוט יכולה להעיד גם ממקור ראשון, אחותי התאומה תושבת נתיב העשרה ואני יודעת מה הם עוברים שם ואני חשוב לי, חשוב לי להגיד את זה
רונית תירוש:
      יחד עם זאת, חשוב לי להזכיר את הפעילות המבורכת של משרד החינוך
רונית תירוש:
 הייתה מיכל יצחקי היקרה שבאמת עובדת איתנו כתף אל כתף, גם בשגרה וגם בחירום
רונית תירוש:
 הגיע תקציב לפעילות חנוכה, יותר מ-164,000 שקלים
רונית תירוש:
 יומיים לפני או שלושה ימים לפני, דייקו אותי אם אני טועה, זה קשה
רונית תירוש:
 אתם גם גוף שעובד לפי בירוקרטיה שהיא טובה בשגרה
רונית תירוש:
 זה היה מאוד קשה לעלות להתקפה ולהצליח, כמו שאמרתם, ליישם את הזכות הזאת ולממש
רונית תירוש:
 וגם לנו, כרשות, אנחנו רוצים לתת מענה מיטבי
רונית תירוש:
 והבקשה שלי, זה מתקשר גם לנושא הוואוצ'רים
רונית תירוש:
 מה שאפשר לעשות קודם, ידענו שחנוכה יגיע
רונית תירוש:
 המבצע לא הולך להסתיים, המלחמה לא הולכת להסתיים
רונית תירוש:
 אני מקווה שלא נגיע לחגים הבאים או מאורעות הבאים
רונית תירוש:
 אבל במידה וכן בואו נשים את זה על השולחן כמה שיותר מוקדם
רונית תירוש:
 ובאמת לא, לא לשכוח את זה
רונית תירוש:
      בנושא הוואוצ'רים, אני פה גם בשם המלונות שלנו
רונית תירוש:
 מאוד חשוב להם לדעת מה קורה
רונית תירוש:
 זה נאמר וחשוב שתבינו
רונית תירוש:
 יש אזורים בארץ, תודה לאל, שיש איזה שהוא סוג של שגרה מסוימת לצד המלחמה
רונית תירוש:
 מתחילות להגיע פניות לכנסים, אירועים משפחתיים שאנשים מרשים לעצמם לחגוג בצנעה
רונית תירוש:
 כל הזמן הודפים
רונית תירוש:
 בסוף יודיעו להם יום לפני שחוזרים או לא חוזרים או נתון לבחירה והם נשארים קירחים מכל הכיוונים
רונית תירוש:
 והתפקיד שלנו כרשות לדאוג גם לעסקים שלנו, שבאמת עושים את המיטב כרגע
רונית תירוש:
 ואני אומרת את זה כאן
רונית תירוש:
      ואם כבר דיברנו על עסקים, דיברנו פה על עוד נושאים שקשורים במעגלים רחבים
רונית תירוש:
 אנחנו עושים ברשות כל מאמץ באמת לסייע לעסקים מעבר לפיצויים שמגיעים
רונית תירוש:
 אנחנו אזור שוקק תיירות בשגרה
רונית תירוש:
 הרבה עסקים סגורים, אנשים במילואים
רונית תירוש:
 כן יש ניצנים של חזרה, אני לא אומרת שלא
רונית תירוש:
 אבל אנחנו רואים גם ירידים של תוצרת מקומית, תוצרת דרומית, תוצרת ישראלית
רונית תירוש:
 הכול, הכול הולך עכשיו
רונית תירוש:
 בואו נעזור להם
רונית תירוש:
 בואו תעזרו לנו לעזור להם
רונית תירוש:
 אם יש מקום להעלות את הבקשה הזאת, אם זה לסיוע, אם זה לתמרוץ תקציבי
רונית תירוש:
 לקיים עוד ועוד ירידים כאלה, כמובן בכפוף להוראות
רונית תירוש:
 זה מאוד חשוב לנו כרשות לסייע לעסקים
רונית תירוש:
 גם, איך אמרתם? להיות אקטיביים, לא רוצים תרומות
רונית תירוש:
 רוצים שיבואו ויקנו, רוצים לפתוח את העסק בשביל להרגיש חיוניים
רונית תירוש:
      דבר אחרון לגבי היישוב שלומית
רונית תירוש:
 הם יודעים לדבר גם בזכות עצמם, אבל אנחנו כבר פה ואני רוצה להגיד את זה
רונית תירוש:
 אנחנו ביום שלישי האחרון נפגשנו עם נשיא המדינה, שבא לפגוש ארבע אלמנות יקרות ואהובות מהיישוב שלומית, שבעליהן נהרגו תוך כדי שהם קפצו לסייע באחד הצמתים הקרובים ובכניסה ליישוב פרי גן שהתחולל שם קרב הירואי שממש מנע חדירה של מחבלים להמשך, לקו היישובים שלהם
רונית תירוש:
 נתן פה הנציג של ביטוח לאומי הסבר שלא חשבתי עליו, וזה חשוב להמשיך לדבר על הקהילה, על עניין של הכרה כקהילה כנפגעי פעולות איבה
רונית תירוש:
 זה משהו שעלה
רונית תירוש:
      ברור עכשיו גם העניין של הנושא הסכמתי, זאת אומרת, לפי מה נותנים את המענה הראשוני
רונית תירוש:
 ביישוב עצמו לא התחוללה לחימה
רונית תירוש:
 הסבירו לנו שמשרד הביטחון בהתחלה בשביל באמת לתת מענה ראשון, נתן לפי איפה הייתה חדירה ואיפה לא הייתה חדירה
רונית תירוש:
 והיישוב שלומית לא, בגלל המענה ההירואי שאותם ארבעה אנשים יקרים שנרצחו
רונית תירוש:
 וחשוב כן להמשיך לדבר איתם ולתת להם את המענה
רונית תירוש:
 זה מאוד יעזור גם לתחושה שרואים אותם ואם צריך שינוי בחקיקה או מענה חלקי או כל דבר כזה, אני רוצה להגיד את זה
רונית תירוש:
      ובאמת בפתרון של הנושא, החבר'ה האלה מהיישוב שלומית זו דוגמה של לוקחים את גורלם בידיהם
רונית תירוש:
 באמת, הם לא מחכים, הם עושים, הם פועלים לטובת הקהילה
רונית תירוש:
 ההקמה, צריכים ללכת לראות את זה, זה משהו מדהים
רונית תירוש:
 בחדר האוכל מערכת חינוך
רונית תירוש:
 הם אומרים אנחנו פה מפונים, אבל אנחנו ניתן את הטוב ביותר עבור ילדינו
רונית תירוש:
 וזה, זה באמת דוגמה גם לכל שאר המלונות
רונית תירוש:
 אבל שם זה מאוד מאוד בולט וצריך לפתור את הנושא הזה
רונית תירוש:
 אמנם זה לא משהו של הרשות, אבל זה כן משהו שצריך להישמע וזה באמת מעיד על חוסן וזה חשוב
רונית תירוש:
 זהו
רונית תירוש:
 שוב, תודה לכם
רונית תירוש:
 נקווה שניפגש בשמחות ובאירועים אחרים
גלעד ויטנברג:
אני יכול להגיד משפט אחד על מה שהיא דיברה לגבי הסיפור של הקושי בתוך המלון והרצון לצאת לפעמים וכו'? מקומות שבהם יכולנו לתת פעילות של חוגים בבלתי פורמלי וכו' והצגות, משכנו תושבים החוצה והם בעצם התארחו בתוך המתנ"סים
גלעד ויטנברג:
 סתם לדוגמה, רמת רחל, זה גם מטה יהודה
גלעד ויטנברג:
 הם בעצם מגיעים פיזית ברגל למתנ"ס, למרכז הקהילתי בתלפיות מזרח
גלעד ויטנברג:
 והם מעידים על זה שזה מאוורר אותם, זה שנייה אחת נותן להם חמצן וכו'
גלעד ויטנברג:
 גם שלומי ביקשו והצלחנו ככה מתוך הרשות, עיריית ירושלים, לגייס תקציב להסעות
יצחק פינדרוס:
עוד פעם תקציב להסעות, אני מזכיר לך וזה אחד הדברים
יצחק פינדרוס:
 אתה לא צריך תקציב להסעות בכלל, אתה יכול לפנות למשרד התחבורה
גלעד ויטנברג:
כן
גלעד ויטנברג:
 אבל אני מדבר רגע על משהו שהוא מובנה לחוגים
גלעד ויטנברג:
 זה דורש, יכול להיות שזה דורש איזה שהוא תכנון מובנה
גלעד ויטנברג:
 אני אומר, ככל שנוכל להוציא אותם יותר אני בטוח שזה ייתן מענה
יצחק פינדרוס:
אז תדע עכשיו כחברה למתנ"סים שיש לך את משרד התחבורה
יצחק פינדרוס:
 גילינו את זה במועצה אזורית אשר, שלא יודעים את זה
יצחק פינדרוס:
 תיצרו פשוט קשר עם משרד התחבורה, הם מאורגנים בדיוק לדבר הזה, להסעות לחוגים ואפשר להסיע אותם לירושלים, אם יש לך מקום במתנ"סים
גלעד ויטנברג:
לא, לא
גלעד ויטנברג:
 אני אומר, גם בתוך ירושלים אנחנו מסיעים
גלעד ויטנברג:
 דרך אגב, חלק משלומי וגם עכשיו מבית שמש, ככל שהזמן יתארך יכול להיות שנצטרך להגיע גם למתנ"ס עצמו, זו הכוונה
יצחק פינדרוס:
טוב, אני רוצה להתכנס לסיכום
יצחק פינדרוס:
 אני רוצה שני דברים
יצחק פינדרוס:
 א', אני רוצה פנייה היום שלי
יצחק פינדרוס:
 פנייה שלי בשם הוועדה, דחוף למזכיר הממשלה
יצחק פינדרוס:
 אני גם מבקש מהדובר, אני אומר את זה מראש, אני מבקש גם מהדובר לדברר את זה
יצחק פינדרוס:
 פשוט צריך לחץ, לגמור את זה, לסיים את זה היום
יצחק פינדרוס:
 אני גם אעשה כמה טלפונים אחרי כן, אבל אני רוצה שתהיה פנייה רשמית שלי היום למזכיר הממשלה